De ankom til forårsmessen i en miljørigtig el-bil. Læsøs og Aalborgs borgmestre. Og det var der en grund til. - Turismen er jo gået hen og er blevet vores hovederhverv og hvis man vil drive turistvirksomhed, kræver det også at man har en god eksponering og en god markedsføring, siger Læsø borgmester, Thomas W. Olsen. Af samme grund er netop markedføringen af Læsø massiv på dette års forårsmesse - hele Aalborghallens scene er dedikeret til øen i Kattegat. Samtidig er kur-ophold, spegepølser og lokal humle med til at understrege, at Læsø nu står på egne ben. Og at de vil på landkortet.
Der er forårsmesse i Aalborg Kongres- og Kulturcenter for tiden. Og her deltager Læsø Kommune.